CELEX: 62019CN0719
Language: da
Date: 2019-09-30 00:00:00
Title: Sag C-719/19: Anmodning om præjudiciel afgørelse indgivet af Raad van State (Nederlandene) den 30. september 2019 – FS mod Staatssecretaris van Justitie en Veiligheid

20.1.2020   
            
            
               DA
            
            
               Den Europæiske Unions Tidende
            
            
               C 19/10
            
         
      Anmodning om præjudiciel afgørelse indgivet af Raad van State (Nederlandene) den 30. september 2019 – FS mod Staatssecretaris van Justitie en Veiligheid
      (Sag C-719/19)
      (2020/C 19/12)
      Processprog: nederlandsk
      
         Den forelæggende ret
      
      Raad van State
      
         Parter i hovedsagen
      
      
         Sagsøger: FS
      
         Sagsøgt: Staatssecretaris van Justitie en Veiligheid
      
         Præjudicielle spørgsmål
      
      
                  1)
               
               
                  Skal artikel 15, stk. 1, i Europa-Parlaments og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (1) (EUT L 158, som berigtiget i EUT 2004 L 229og EUT 2007 L 204) fortolkes således, at en i henhold til denne artikel truffet afgørelse om udsendelse af en unionsborger fra værtslandets område er blevet gennemført og ikke længere har retsvirkninger, når unionsborgeren påviseligt er udrejst fra værtstatens område inden for den i afgørelsen fastsatte frist for frivillig udrejse?
               
            
                  2)
               
               
                  Såfremt spørgsmål 1 besvares bekræftende, har denne unionsborger ved en umiddelbar tilbagevenden til værtslandet den i artikel 6, stk. 1, i direktiv 2004/38/EF omhandlede ret til ophold i indtil tre måneder, eller kan værtslandet træffe en ny afgørelse om udsendelse for at forhindre, at unionsborgeren hver gang kommer ind i værtslandet for en kort periode?
               
            
                  3)
               
               
                  Såfremt spørgsmål 1 besvares benægtende, skal unionsborgeren i dette tilfælde da opholde sig uden for værtslandets område i et bestemt tidsrum, og hvor langt er dette tidsrum?
               
            
         (1)  EUT 2004. L 158, s.77 (som berigtiget i EUT 2004 L 229og EUT 2007 L 204).